**Poemul paralel**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rege numai la toaletă

şi bufon în lumea largă

viaţa lui pare cochetă

şi pe-un sfert întreagă

E bufon în lumea largă

lumea cică într-un gest

cine poate să-nţeleagă

diferenţa parcă-i rest

Lumea cică într-un gest

viaţa lui pare cochetă

se tot prăbuşeşte-n vest

rege doar la toaletă

Şi bufon în lumea largă

versul ca să nu se spargă

Costel Zăgan, CEZEISME II